CELEX: C2005/182/56
Language: et
Date: 2005-07-23 00:00:00
Title: Kohtuasi C-219/05: Euroopa Ühenduste Komisjoni 18. mai 2005. aasta hagi Hispaania Kuningriigi vastu

23.7.2005   
            
            
               ET
            
            
               Euroopa Liidu Teataja
            
            
               C 182/32
            
         Euroopa Ühenduste Komisjoni 18. mai 2005. aasta hagi Hispaania Kuningriigi vastu
   (Kohtuasi C-219/05)
   (2005/C 182/56)
   Kohtumenetluse keel: hispaania
   Euroopa Ühenduste Komisjon esitas 18. mail 2005 Euroopa Ühenduste Kohtule hagi Hispaania Kuningriigi vastu. Hageja esindajad on D. Recchia ning advokaadid J. Rivas-Andrés ja J. Gutiérrez Gisbert, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et jättes adekvaatselt puhastamata Sueca ja tema linnastute ning teatud La Ribera (Valencia) omavalitsuste asulareovee enne selle juhtimist tundlikuks tunnistatud alale, on Hispaania Kuningriik rikkunud 21. mai 1991. aasta nõukogu direktiivi 91/271 asulareovee puhastamise kohta (1) artiklitest 3, 4 ja artikli 5 lõikest 2 tulenevaid kohustusi;
            
         
               2.
            
            
               mõista kohtukulud Hispaania Kuningriigilt välja.
            
         Õiguslikud alused ja peamised argumendid
   
               —
            
            
               Nimetatud direktiivi artiklist 3 tulenevate kohustuste rikkumine Hispaania Kuningriigi poolt: viidatud artikli alusel tagavad liikmesriigid, et linnastud inimekvivalendiga üle 10 000 varustatakse kogumissüsteemidega hiljemalt 31. detsembriks 1998, kui nad juhivad asulareovee “tundlikeks aladeks” loetavatesse veekogudesse. Nii Sueca linnastus kui ka suuremas osas Valencia provintsis asuva La Ribera piirkonna linnastutes on rahvastiku inimekvivalent üle 10 000 elaniku ja nad juhivad oma vee alale, mis on tunnistatud “tundlikuks”. Sellele vaatamata ei ole neid veel varustatud kogumissüsteemidega kogu nende linnastute reovee jaoks.
            
         
               —
            
            
               Nimetatud direktiivi artiklitest 4 ja 5 tulenevate kohustuste rikkumine Hispaania Kuningriigi poolt: nende artiklite alusel peab hiljemalt 31. detsembriks 1998 üle 10 000 elanikuga linnastute reovesi, mis juhitakse tundlikele aladele, läbima biopuhastusest põhjalikuma puhastuse. Sellele vaatamata ei läbi kõik Sueca reoveed biopuhastusest põhjalikumat puhastust enne juhtimist tundlikule alale meres. Samuti ei läbi suurem osa La Ribera piirkonna linnastute reoveest adekvaatset puhastust enne juhtimist samale tundlikule alale. Sueca rannikul asuvate linnastute (El Perelló, Les Palmeres, Mareny de Barraquetes, Playa del Rey ja Boga de Mar), kus suvel elab umbes 37 000–51 000 inimest, vesi läbib enne samale tundlikule alale juhtimist vaid biopuhastuse.
            
         
      (1)  EÜT L 135, 30.5.1991, lk 40.